Razak Pimpong

Razak Pimpong (lahir 30 Disember 1982) merupakan pemain bola sepak Ghana yang bermain sebagai penyerang dan pemain tengah untuk kelab Divisyen ke-2 Barat Denmark, Ringkøbing IF.

Karier
Pimpong dibawa dari Ghana ke Denmark oleh FC Midtjylland, dan membuat penampilan sulung untuk pasukan itu pada tahun 2000. Dia bermain lebih daripada 100 kali untuk FCM, menjaringkan 25 gol liga untuk kelab itu. Pada bulan Julai 2005, dia bersetuju untuk berpindah ke F.C. København bermula bulan Januari 2006.

Pimpong gagal mencapai kejayaan di FCK. Satu-satunya gol untuk FCK datang pada April 2006. Dia masuk pada minit ke-69 dan menjaringkan gol pada minit ke-89 sebelum dibuang padang pada masa kecederaan. 

Pada tahun 2007, Pimpong berpindah ke kelab Norway, Viking FK. Dia menandatangani kontrak untuk kekal di kelab itu sehingga tahun 2010.

Pada bulan Februari 2009, kelab Mesir, Al-Masry menandatangani Pimpong dari Viking FK. Beberapa bulan kemudian, pada 27 Julai 2009, dia menyertai kelab Denmark, Viborg FF.

Pada 24 Jun 2013, dia mengumumkan persaraan daripada bola sepak profesional tetapi sebulan kemudian dia menyesal dengan keputusannya dan menandatangai kontrak enam bulan bersama kelab Divisyen ke-2 Barat Denmark, Ringkøbing IF.

Antarabangsa
Pimpong merupakan ahli skuad Ghana ketika Olimpik 2004. Dia dipanggil ke skuad Ghana untuk Piala Dunia FIFA 2006 di Jerman. Dia telah bermain sembilan perlawanan untuk pasukan kebangsaan Ghana.

Kejayaan
Naib juara Kejohanan Belia FIFA : 2001
Danish Superliga : 2005-06

Rujukan

Pautan luar
Statistik F.C. København 
Statistik Piala Dunia FIFA 2006 

Kelahiran 1982
Orang hidup
Pemain bola sepak Ghana
Pemain FC Midtjylland
Pemain FC Copenhagen
Pemain Viking FK
Pemain Viborg FF
Pemain Aalesunds FK
Pemain Masry
Pemain bola sepak di Sukan Olimpik Musim Panas 2004
Pemain Piala Dunia FIFA 2006
Penyerang (bola sepak)
Pemain bola sepak ekspatriat di Norway
Pemain bola sepak ekspatriat di Denmark
Pemain Tippeligaen
Pemain Danish Superliga
Pemain bola sepak ekspatriat di Mesir